text: Ny organisation på plads i Vejle Boldklub
  21 oktober 2014 kl. 11.18
  Steen Thychosen bliver ny sportschef i Vejle Boldklub, der nu har sin fremtidige ledelse på plads.
  Selskabets bestyrelse har besluttet, at VB?s eliteselskaber, såvel holding- som driftsselskabet, fremover ledes af en ledergruppe bestående af Brian Kristensen, Helle Thychosen og Steen Thychosen.
  Ligesom bestyrelsen har opdelt ansvaret for de forskellige områder, er det samme tilfældet i ledergruppen. Det giver denne fordeling:
  Brian Kristensen: Direktør med overordnet ansvar samt ansvar for økonomi og samarbejde med DBU.
  Helle Thychosen: Administration, sponsorpleje og arrangementer
  Steen Thychosen bliver altså sportschef og er iøvrigt gift med Helle Thychosen.
  Assistenttræner Klebér Saarenpää blev mandag udnævnt til foreløbig cheftræner i Vejle Boldklub, efter klubben stoppede samarbejdet med Tonny Hermansen. Klebér Saarenpää har rollen som cheftræner resten af året, og så kigger Vejle Boldklubs nye ledelse på træner-situationen til den tid.
  